[{"text_idx": "#000000", "text": "So\u0303na \u201ekevad\u201c lo\u0303hnab va\u0308rskuse, lootuse ja uue elu alguse ja\u0308rgi."}, {"text_idx": "#000002", "text": "Aga Vahemere kallastel \u2013 seal, kus kujunesid kunagi juudi rahvas ja juudi riiklus \u2013, on isegi o\u0303hk ja muld selle aroomiga ta\u0308idetud."}, {"text_idx": "#000003", "text": "Mitte asjata pole arvatud aastate algust muistsel Iisraelimaal ajal ta\u0308napa\u0308evasest Nisani kuust: selle esmane, piibli nimi ko\u0303lab \u201eaviv\u201c, mis ta\u0308hendab to\u0303lgituna heebrea keelest \u201ekevadet\u201c."}, {"text_idx": "#000004", "text": "Uue, 5774. aastaga kohtub Eesti Juudi Kogukond koos ko\u0303igi maailma juutidega su\u0308gise alguses \u2013 esimese su\u0308giskuu Tishrei esimesel pa\u0308eval. Aga sel pa\u0308eval lo\u0303hnavad traditsioonilised o\u0303unad ja mesi meie jaoks eriliselt ja kevadiselt."}, {"text_idx": "#000005", "text": "EJK saab tulevaks aastaks u\u0308he struktuuru\u0308ksuse vo\u0303rra rikkamaks. Samas ko\u0303lab selle asutuse ametlik termin uue juudielu allika suhtes Eestis kahtlemata veidi kuivana: lasteaed Aviv \u2013 selline on o\u0303ige nimi."}, {"text_idx": "#000006", "text": "Kevad su\u0308gisel ko\u0303lab oksu\u0308u\u0308moronina, va\u0308ljamo\u0303eldisena, totrusena, uskumatu luiskeloona ja muinasjutuna, mis on va\u0308hesel ma\u0308a\u0308ral seotud objektiivse tegelikkuse ja selle seadustega. Aga kas ka juudielu taastamise fakt meie riigis umbes veerand sajandit tagasi ei tundu u\u0308ksnes u\u0308lbe fantaasiana?!"}, {"text_idx": "#000007", "text": "Meil on mo\u0308o\u0308dunud kaheku\u0308mne viie aasta tagant o\u0303nnestunud to\u0303estada, et unistused saavad teoks. Ra\u0308a\u0308kides Tallinna juudi lasteaiast, mis esimest korda ajaloos avab uksed oma majas, vo\u0303ib ro\u0303hutada: jutt ka\u0308ib va\u0308ga ammusest unistusest, mis esmakordselt avalikustati 1918. aastal."}, {"text_idx": "#000008", "text": "Mitmes aasta oli see juudi kalendri ja\u0308rgi? Tahaks loota, et need, kes tulid Suve ta\u0308navas asuva lasteaia ruumidesse, suudavad selle ku\u0308simusele vastata takerdumata ja teiste etteu\u0308tlemiseta. Va\u0308hemalt selleks Ros\u030c Has\u030cana pu\u0308haks, mil esimene kell kutsub neid Karu ta\u0308nava koolimaja klassidesse."}, {"text_idx": "#000009", "text": "Neid, kel seisab veel ees elus esmakordne kokkupuude juudi rahva ajaloo, kultuuri, religiooni, traditsioonide ja tavadega, saab siiralt kadestada ning see kadedus on kindlasti \u201evalge\u201c."}, {"text_idx": "#000010", "text": "Sama valge nagu riided, milles on kombeks su\u0308nagoogi uue aasta jumalateenistusele siseneda. Nagu uus leheku\u0308lg, mis avaneb Saatuste Raamatus Ros\u030c Has\u030cana pu\u0308ha tulekul."}, {"text_idx": "#000011", "text": "Soovigem siis, et algav aasta oleks helge ja pa\u0308iksepaisteline. Nagu ro\u0303o\u0303mus kevadine pa\u0308ev, mis ko\u0303lab heebrea so\u0303nas \u201eaviv\u201c."}, {"text_idx": "#000012", "text": "Mis \u2013 tahaks uskuda, et igaveseks \u2013, kirjutatakse Tallinna kaardile meie juudi lasteaia nimena."}]